bibumá bəgərenâd miǹtɛd mínyi yā mə̄vɔ́d mə́bɛ̄, miǹlɔ̌ŋ bəgərenâd míbɛ̄ ávɔ̄d dá nâ bə́ búdi bidɔ́g bísóá bíbɛ̄ yā bíbūmá bí ngábə́ á miǹkum á yób, 14ńdɔ a ngákom tín ai bəbísin á tín tē. 15Ḿfág Máŋ, mə́ ngábə́ ḿbāŋ, bəyóm bə́ nyag awômo ai bə́bɛ̌ bə́ tɔ̄á mɔ̄ á sí. 16bəbísin, bisɔ́bɔ́lɔ, bilúm, ai bibəlan bísə̄ yā é byə́m bī, Hiram Abi a ngákom byá ai m̀fúbán mvɔ́d ású ńkúkúmá Salomóŋ ású Ndá Ǹtondôbə. 17Êdzəgəze sí yā Yórdan éyə ǹkúkúmá á ngānyámala byá étē, é sí vyə̌g é nə̄ á zāŋ Sukod ai Serédata. 18Salomóŋ á ngākom é byə́m bísə̄ bí súg yǎ ábuí ákyāí yə̄ nâ bə́ ngábə́ kig dzǎm vəg ádǐd mvɔ́d yā étēde. 19Ńdɔ̄ fə Salomóŋ á ngāman kom é byə́m bísə̄ bí ngábə́ ású Ndá Zambá: alatâr mvɔ́d, bətə́bə́lē bə̄ḿbāŋála mənduga, 20bitə́lega mə́lámba ai məlámba mə́ ḿfúbán mvɔ́d bábán ású ńdígán, anə́ tum é ngábə́, ósū ḿfúfúb étun ndá; 21bəfuláwɔ, məlámba, ai bilúm bí ngábə́ hə mvɔ́d mvɔ̄d, m̀bəmbə m̀fúbán mvɔ́d, 22ndzoe, kɔ́b emyam məndím, kɔ́b, biwɔ́ngɔ́ bí ngábə̄ hə ai m̀fúbán mvɔ́d; mənyíí yā Ndá, mim̀bɛ́ yā ńnə̄m étē ású ḿfúfúb M̀fúfúbu ai mím̀bɛ́ yā mí kələ étun ndá é ngábə̄ ánēn: hə mvɔ́d mvɔ̄d.